
Secretario di Estado Alexandra van Huffelen: 


Dialuna 20 di juni atardi, durante e conferencia di prensa en 
conhunto cu Premiernan di Aruba, Corsou y Sint Maarten y 
Secretario di Estado Alexandra van Huffelen, prensa di Aruba 
a dirigi varios pregunta tocante e posibilidad pa Aruba haya 
un aanwijzing pasobra no ta cumpli cu recomendacionnan di 
CAFT. 


Secretario di Estado, contestando e preguntanan aki, a indica 
cu esaki no ta e caso y cu no ta papiando di un aanwijzing. 
Secretario di Estado a indica cu simplemente tanto CAFT y 
Gobierno di Aruba ta canando e proceduranan cu tin hancra 
den ley. Van Huffelen a menciona cu e ta sigur cu den dialogo 
Gobierno di Aruba y CAFT por sali afo di esaki. 

Prome Minister Evelyn Wever-Croes: 
Secretario di Estado Alexandra van Huffelen a indica cu 


ARUBA TA E UNICO PAIS CU POR CUMINSA 
STOP RECORTE DI 12.6% 


presupuesto. Cu esaki tambe Aruba ta cumpli cu ne. Y e di 
tres condicion ta cu mester pasa e ley di Landsverordening 
Normering Topinkomens (LNT), e asina yama Wever-Croes 
Norm. 


Prome Minister na varios ocacion publicamente a duna di 
conoce cua ta y a splica tocante e tres condicionnan aki. Tambe 
el a bay Parlamento pa informa di e condicionnan aki. Mayoria 
den Parlamento a confirma cu ta bay di acuerdo pa cumpli cu 
e condicionnan aki. 


TRANSPARENCIA: 

Prome Minister a indica cu tur esaki a bay den tur transparencia 
y dialuna 20 di juni, Secretario di Estado van Huffelen a 
confirma cu Aruba ta e unico pais den Reino cu ta canando e 
caminda aki di cumpli cu condicionnan pa asina por cuminsa 
stop e recorte di salario. Corsou y Sint Maarten no ta cana e 
caminda aki. 


SINDICATO: 

Sindicatonan tambe a reuni cu e premiernan di Aruba, Corsou 
y Sint Maarten y cu Secretario di Estado van Huffelen. Den e 
reunion aki, tanto e Secretario di Estado como Prome Minister 
di Aruba a splica nan con e procedura ta bay pa Aruba por 
yega pa stop e recorte. 


Durante e conferencia di prensa cu a tuma luga dialuna 20 
di juni, despues cu e reunionnan tocante COHO y RAFT, 
Secretario di Estado Alexandra van Huffelen a duna di conoce 
cu Aruba ta e unico pais den Reino cu a acepta e condicionnan 
pa por cuminsa stop e recorte di salario di 12.6%. Corsou y 


Sint Maarten nos asaplase sondiciónnan akl. “Plan y intencion ta te ainda, y tur trabou ta wordo haci pa logra 


esaki, pa paga empleadonan nan salario completo bek na juli 
proximo”, Prome Minister Evelyn Wever-Croes a enfatisa. 


ANUNCIO PUBLICAMENTE DI SECRETARIO DI ESTADO: 
Manera ta conoci, dia 20 di mei, 2022, 
Secretario di Estado van Huffelen a 
anuncia publicamente cu e paisnan den 
Reino lo wordo permiti pa cuminsa stop 
cu e recorta mientras cu nan ta cumpli 
tres condicion pa cu esaki. 


W Rijksoverheid 


Staatssecretaris Alexandra van Huffelen 
(Koninkrijksrelaties) wil ruimte geven 
aan de landen om te stoppen met het 
korten van 12,5% op het salaris. De 

Prome Minister Evelyn Wever-Croes: 
Despues di reunionnan intenso cu Secretario di Estado van Huffelen: 


A TUMA LUGA E DI DOS TRIPARTIET ENTRE 
ARUBA, SINT MAARTEN Y CORSOU 


Diamars mainta 21 di juni, a tuma luga e di dos tripartiet overleg 
entre Aruba, Corsou y Sint Maarten. Presente tabata Premier 
Silveria Jacobs di Sint Maarten, Premier Gilmar ‘Pik’ Pisas di 
Corsou hunto cu nan ekipo di conseheronan. 


Durante e reunion a toca diferente tema cu ta den interes 
comun di e islanan ya cu apesar di e diferencianan, e retonan 
grandi ta afecta cada isla na e mesun manera, y ta mas facil 
pa hunto busca solucionnan. Prome Minister Evelyn Wever- 
Croes a indica cu anteriormente den Gabinete Wever-Croes 
| ya caba a organisa un tripartiet entre e islanan ruman cu a 
resulta di ta un experiencia hopi positivo. 


Durante e reunionnan di diamars mainta a toca e tema di e 
palabracionnan haci cu Secretario di Estado di Reino Alexandra 
van Huffelen encuanto COHO. Akinan e tres paisnan, Aruba, 
Sint Maarten y Corsou a scoge pa bin cu un alternativa enbes 
di COHO na unda a palabra ken ta traha riba cierto cosnan 
pa asina reuni den un otro encuentro na fin di Augustus pa 
presenta na Hulanda e proyecto final. 


Tambe a toca varios tema financiero incluyendo e recorte 
di 12.6%. Aruba na e momentonan aki ta riba agenda pa 
Rijksministerraad diabierna awor caminda e condicionnan lo 
wordo aproba. Gobierno awo ta warda pa Parlamento aproba 
y pasa e ley di Landverordening Normering Topinkomens, LNT, 
e asina yama Wever-Croes Norm, pa asina Gobierno cumpli 
cu e condicion aki y ta wardando tambe riba conseho di CFT. 
Pero, Prome Minister a remarca, tur cos ta poni pa paga e 5% 
di salario na tur empleado publico entrante juli 2022. 


Premiernan di Corsou tambe na final di e reunion tripartite, a 
duna nan comentario di e reunionnan intenso cu a tuma luga 
den poco tempo na Aruba. 


Prome Minister di Corsou Gilmar “Pik” Pisas: 

Premier Pisas a expresa di ta sumamente satisfecho cu e 
reunnionnan cu a tuma luga entre Aruba, Corsou, Sint Maarten 
y Hulanda. A raiz di esaki, a haya importante cu tres islanan 
a reuni un bes mas y sigui delibera riba e palabracionnan 
haci. ‘Mi ta contento cu e Prome Minister di Aruba cu a bira e 
trekker di e trayecto aki. Asina di biaha nos a sigui dialoga y a 
haci palabracion pa traha na bienestar di e pueblonan di cada 
pais y pa garantisa futuro di e futuro generacionnan.' 


Prome Minister di Sint Maarten Silveria Jacobs: 

Prome Minister di Sint Maarten tambe a expresa cu e 
reunionnan a bay hopi bon y cu ta sumamente satisfecho cu 
como tres isla den Reino, ta moviendo hunto dilanti, pa realisa 
e reformanan cu cada un pais mester. “Nos kier percura pa e 

reforma tuma luga den forma efectivo y eficiente, sigurando cu 
nos paisnan ta sostenibel y resiliente. 


Prome Minister Evelyn Wever-Croes ta gradici e premiernan 
di Sint Maarten y Corsou y nan ekiponan pa e reunionnan 
fructifero cu a tuma luga. “Durante reunionnan asina bo ta 
realisa con hopi en comun e islanan tin cu otro, especialmente 
Aruba y Corsou. Uni lo logra hopi mas”, Prome Minister a 
enfatisa. 


Johan Cruyff Court Denzel Dumfries" (Parke Curason abrir) 


2022 CU OPTIMISMO, 

Zeie | POSITIVISMO Y 
DETERMINACION 
NOS TA LOGRA 

E 
MINISTER 


iemosra Maduro 


Un diasabra rondona di arte 


MINISTER XIOMARA MADURO TABATA 
PRESENTE NA EXPOSICION ANUAL DI ARTE 


DI “ART IS FUN” 


e exposicion anual di ‘Art is Fun’ pa 2022-2023 cu tabata inspira 
pa e artista di Spaña, e maestro Pablo Picasso. 


Tabata un atardi yena cu color y imaginacion di artistanan cu 
tabata varia entre 5 te cu 14 aña di edad. Durante e exposicion 
aki tabata tin mas di 120 piesa di arte exhibi caminda cu e 
artistanan tabata elabora riba kico nan a pinta y e tecnica cu 
nan a usa pa esaki. Minister Maduro ta contento di por a wak 
e dedicacion di cada un di e artistanan aki pa cu e piesa di 
arte cu nan a presenta. 'E talento di cada mucha a resalta 
durante e exposicion aki y ta bunita pa wak con nan a usa nan 
creatividad pa cu esaki' tabata palabranan cu minister Maduro 
a comparti na e ocasion aki. 


Minister Maduro ta felicita “Art is Fun’ cu nan tremendo 
exposicion y ta desea nan tur cos bon y cu nan sigui contribui 
na inculca y desaroya arte den nos muchanan aki na Aruba. 


WELCOME 

Continuacion MINISTER XIOMARA MADURO TABATA PRESENTE NA EXPOSICION.... 

Despues di 12 aña cu ta bolbe organis'e 


“Ta bunita pa wak con nos hobennan ta bini hunto pa comparti y 
competi cu otro den un evento positivo” 

Siman pasa diabierna tabata e apertura di e Weganan Escolar 

WE Aruba. Tabata un atardi bunita na unda e hobennan 


di diferente scol a forma parti di un defile y tambe duna 
presentacion pa asina duna apertura na e Weganan Escolar. 


Minister Maduro tabata tin e placer di por a presencia un atardi 
energetico y positivo na unda cu e hobennan tabata e centro 
di atencion, mustrando nan banda competitivo pero alabes e 
union cu ta reina entre e muchanan. Algo cu sigur nos tur por 
tuma como ehempel ora ta trata eventonan positivo pa nos 
muchanan y nos pais. 


“E miho parti ta cu por medio di competencia nos ta descubri 
nos capacidad como persona y hunto cu otro nos por logra hopi 
mas cu nos mes ta kere' tabata palabranan di e mandatario 
na e ocasion aki. Minister Maduro ta gradici colega Minister 
Endy Croes y su team pa e tremendo iniciativa pa organisa e 
Weganan Escolar atrobe na bienestar di nos hobennan. Masha 
danki na Departamento di Cultura, specialmente Jhon Freddy 
Tobón Montoya y Comision CCDN, cu a percura pa e show y 
tambe pa asisti e invitadonan riba e atardi aki. Minister Maduro 
ta desea tur hoben participando den e Weganan Escolar, WE 
Aruba, tur clase di exito. 

IN MEMORIAM - RONALD “RONNIE” MARUGG 
16 di juni 1932 — 12 di juni 2022 


Riba un dia na april 1995 Ronnie pa prome biaha a bishita nos 
na Nationaal Historisch Archief situa den e caya conoci como 
Vietnam, esta Steenweg nr. 4, den e edificio conoci como (ex) 
RIALTO, dilanti di General Store y den e caya di La Venezolana. 


Ronnie a bishita nos cu e tarea pa caba cu stamboom di famia 
pa su sobrino debi cu e sobrino no tabata tin tempo mas pa 
caba di traha esaki. E investigacion genealogico aki a dura 
algun luna pa haci. Y ora cu Ronnie, kende tabata un maestro 
di profesion y na e momentonan ey pensiona, a caba cu e tarea 
aki, el a keda encanta cu e fascinante mundo di investigacion 
genealogico. 


Asina el a pidi e hefe di nos Sala di Estudio di e tempo ey, 
esta Henk Ooft, si kizas di un manera of otro e por a duna un 
contribucion na investigacion di famia. Pues Ronnie di un tarea 
cu el a bin haci, a manera busca un pasatempo, pero dunando 
un contribucion den investigacion di famia. Asina tambe Ronnie 
a cuminsa duna un man, mirando cu den e tempo ey, sigur nos 
tabata haya den un siman 3 pa 4 peticion pa stamboom. Asina 
e peticionnan aki tabata wordo parti entre Ronnie y Henk. 
Y pa motibo cu archivo e tempo ey no tabata dispone di tur 
informacion, nos por a haci uzo di e registronan na Censo, pa 
asina por haci un investigacion di famia mas avansa. Ronnie 
tambe tabata bishita Censo pa por a yuda Henk cu e trabou aki 
di traha stamboom. 


Mester bisa cu varios registro (of buki) di nacemento, 
casamento y fayecimento, di Censo prome cu 1900, tabata 
den mal condicion y hasta den proceso di pulverisacion. Y 
pesey Ronnie a ofrece su mes, pa desde comienso di aña 
1831, na momento cu ley registro a bin na vigor, cu ta obliga 
pa cada ken cu nace, casa of muri ta wordo anota den bukinan 
di registro civil, skirbi esakinan na man over. Esaki te cu 1930. 


Tabata tin registtonan cu pa motibo di nan condicion tabata 
dificil pa lesa. Y comokiera cu prome cu Aruba a haya su 
Status Aparte, e duplicadonan di e registronan aki tabata 
wordo manda Corsou, Ronnie, riba propio voluntad y costo, a 
viaha pa Corsou, na unda cu e añanan cu tabata falta, a acudi 
na Archivo Nacional di Antiyas Hulandes, pa asina skirba tur 
esakinan over. 


Esakinan awe ta disponibel pa consulta den nos Sala di Estudio 
pa tur esnan cu kier bin traha nan stamboom of laga traha nan 
stamboom. 


Tambe Romnie a viaha pa Den Haag y bishita Nationaal Archief, 
pa asina busca pa haya mas informacion cu ta relaciona cu 
historia di famia di Aruba. 


IN MEMORIAM RONALD “RONNIE MARUGG 


AN E 
Well Win 


16 juni 1932 一 12 juni 2022 


Banda di tabata di gran balor pa nos archivo, Ronnie tambe 
tabata di gran ayudo pa cu Censo, particularmente ora di haci 
trabou “erfgename”, cu por tuma hopi tempo dependiendo e 
grandura di un famia. Investigacionnan cu por dura lunanan y 
te hasta aña. Y tur esaki Ronnie a hacie sin ningun fin di lucro 
pa su mes. Pues un trabou boluntario cu el a haci cu mil amor. 


Ronnie durante añanan a gasta mas di 400 pen, cu cada 
bes e tabata entrega cerca nos, pa e por haya un nobo. Y te 
na ultimo, prome cu el a bay sosega, Ronnie tabata activo. 
Diahuebs ultimo, esta 16 di juni, Ronnie lo a yega e edad 
respeta di 90 aña. Sigur su trabou tabata uno hopi balioso cu 
nos tin ainda na Archivo Nacional y cu sigur lo yuda tur esnan 
cu ta buscando nan raiz. 


Apesar cu Ronnie, tempo di su tempo, tabata un personalidad 
na nos planta nacional, den su programa di Cocktail Musical 
y manera nos ta comprende un lesador di noticia na Radio 
Kelkboom, nunca e no a gusta di ta den publicidad di e 
trabou cu el a eherce como boluntario e ultimo 27 añanan. 
E simplicidad aki di Ronnie, un maestro di scol, y despues 
Cabesante di Dominicus College na Playa, nos kier a mustra 
di dje. P'esey, prome tuma despedida di dje, nos kier a dune e 
honor postumo como un gran amigo di Archivo. 


Ronnie, DANKI y Sosega Na Paz. 

MINISTER 


TE ul Oduber 


MINISTER DANGUI ODUBER A BISHITA 
JOB FAIR DI ARUBA’S FOOD ée BEVERAGE 
ASSOCIATION 


Dialuna dia 20 di Mei, conhuntamente cu colega Minister 
Glenbert Croes, Min-ister Dangui Oduber a bishita e Job 
Fair di Aruba’s Food & Beverage Association. E sector aki ta 
hopi importante pa nos turismo. E fair tabata un exito rotundo 
caminda cu tabata tin diferente organisacion presente cu mas 
di 50 vacatura habri den sector di Hospitalidad y Turismo. 


Minister Oduber a menciona e hecho cu e di dos caminda cu 
e turistanan ta gasta mas placa despues di hotel ta den food 
& beverage. E ta un industria hopi importante den e sector 
turisti-co cu e ultimo tempo tin su retonan cune pa e cantidad 
di vacatura cu tin pa yena, asina e mandatario ta expresa. 


Minister Oduber ta pone enfasis riba e hecho cu tin hopi 
oportunidad pa trabou pa tur hende, hopi ta esnan cu a acudi 
pa aplica pa un trabou. Danki na nos clase trahador nos ta 
logra nos meta di bay dilanti y recupera nos turismo. 


Minister ta indica cu e ta satisfecho pa wak asina hopi hoben 
presente na e job fair aki, buscando oportunidad pa sigui bay 
dilanti y hiba Aruba dilanti. Un danki special na Aruba Food 
& Beverage Association pa tuma e iniciativa aki y semper 
nan lo tin nos apoyo y hopi orguyoso di DPL cu tambe tawata 
presente. 


Minister Oduber a subraya riba e hecho cu Aruba ta e di 2 
pais na mundo cu a recupera mas lihe for di e pandemia. Ya 
caba Aruba a yega y asta surpasa e nivelnan di turismo di 
aña 2019 cu tabata un aña record den turismo na Aruba. E 
mandatario ta mira e perspectiva pa nos tur-ismo hopi positivo 
y pa e motibonan aki un Job Fair ta wordo organisa, dor cu tin 
un demanda hopi halto pa cu personal. 


Segun e mandatario encarga cu turismo esaki ta yena su 
persona cu un satisfaccion enorme mirando cu su tarea como 
gobernante ta pa percura pa turismo crese, percura pa stimula 


e economia di Aruba. Pa asina crea e cuponan di trabounan 
necesario pa e pueblo di Aruba. E hecho cu a organisa un Job 
Fair ta paso e cuponan di trabou ta disponibel, ta cuestion di 
pasa e proceso di solicitud pa asina wak ken ta bin na remarke 
pa haya un trabou. 


Minister Dangui Oduber ta sumamente positivo pa e ultimo 
desaroyonan cu tin pa cu Aruba su turismo den e lunanan nos 
dilanti. 

Minister Dangui Oduber: 
A DI E “VIERLANDEN 
)1 SALUI 


Dialuna mainta Minister di turismo y Salud Publico sr. Dangui 
Oduber a haci apertura di e di 4 edicion di e “vierlanden overleg” 
di salud cu ta tumando lugar na Hyatt Place Airport Hotel. 


Den e conferencia aki ta participa entre otro e Ministernan 
di Salud Publico di Curacao y Sint Maarten y tambe e 
Staatssecretaris van Volksgezondheid, Welzijn en Sport sr. 
Maarten van Ooijen. Den e conferencia lo bay trata diferente 
temanan di interes comun di Salud pa e 4 paisnan den Reino. 
Minister Oduber ta masha contento cu Aruba ta e organisador 
di e conferencia aki cu ta cuminsa di dialuna y lo termina 
diabierna. 


Minister Oduber a menciona cu ta bay trata diferente tema 
di salud pero un di esun di mas importante ta e tema di 
e implementacion di e “International Health Regulations” 
caminda ta bay papia di “ship sanitation”. Esaki ta un tema 
hopi importante pa Aruba den cuadro di genera entrada pa 
pais Aruba. un otro tema importante cu lo bay dialoga riba dje 
ta e prepaparacion di un pandemina, esaki ta con e paisnan 
den Reino ta prepara pa un pandemia si en caso pasa cualkier 
eventualidad. Ta bay comparti conocemento y experencia di 
kiko tur e paisnan a siña despues di 2 aña di COVID-19, kiko 
lo por haci diferente, con Aruba ta prepara su mes. 


Aruba ta bay comparti cu paisnan den Reino con ya caba nos 
a prepara un “Landsverodening Pandemische Paraatheid” 
caminda e intencion ta pa reemplasa e COVID Insurance 
cu e turistanan ta paga. Ta bay bin cu e tipo di impuesto di 
destinacion, e entradanan cu ta wordo genera por medio di e 
impuesto di destinacion aki ta bay wordo inverti bek den cuido. 
Lo bay inverti den amplia e capasidad di nos ICU, inverti den 
prevencion, lo bay comparti esaki cu otro paisnan den Reino 
pa wak si nan tambe lo kier introduci un tipo di impuesto aki. Di 
e manera aki nan tambe por genera entrada pa ta miho prepara 
si en caso algo pasa, nan lo tin e fondonan necesario pa inverti 
bek den cuido asina Minister Oduber a duna di conoce. 


Otro tema cu lo wordo trata ta e cooperacion den Reino mes 
ora ta trata di horcan, con e paisnan por asisti, yuda y coopera 
cu otro den momento di un calamidad. Minister Oduber a duna 
e ehempel di Sint Maarten cu hopi biaha ta e pais cu ta keda 
afecta pa e fenomeno aki como e ta den e area cu horcannan 
ta pasa. Den pasado tanto Curacao y Aruba a sa di yuda, ban 
spera esaki no ta e caso pa cu futuro e mandatario ta agrega. 


Minister Dangui Oduber ta gradici e team di Ministerio di Turismo 
y Salud Publico pa organisa e conferencia di “vierlanden 
overleg”. Danki na Staatssecretaris van Volksgezondheid, 
Welzijn en Sport di Hulanda sr. Maarten van Ooijen, e Minister 
di Salud Publico di Curacao y Sint Maarten y nan expertonan 
pa nan asistencia y participacion. Ban laga e siman aki ta uno 
fructifero yena cu exito, pa nos yega na e metanan nos dilanti. 

2022 CUE META PA 

sones ENGRANDECE 
ENSENANSA Y 
NO LAGA NIUN 
MUCHA ATRAS 


MINISTER 


WE ARUBA: 
COLEGIO SAN HOSE TA TITULA CAMPEON DI 
BASKETBALL DEN WESANANR aiani 2022 


Durante e siman di 17 pa 25 di juni ta tumando luga diferente 
final di competencianan di Weganan Escolar. Dialuna atardi a 
tuma luga final di basketball na cancha di Aruba Juniors unda 
cu Colegio San Hose a titula campeon. Na segundo luga a 
keda Colegio Sagrado Curason y na tercer luga Maria Goretti 
College. WEWE, e mascota di Weganan Escolar a pasa saluda 
e alumnonan y deseanan hopi exito. 


Minister Endy Croes ta felicita e scolnan cu a participa den 
e competencia y haci Weganan Escolar uno exitoso. Masha 
pabien na ekipo ganado. Deporte ta ON! 

DISCURSO DI MINISTER ENDY CROES 
DURANTE CEREMONIA DI APERTURA DI 
WEGANAN ESCOLAR 2022 


Diabierna ultimo a tuma luga den Stadion Guillermo Prospero 
Trinidad, e grandioso apertura di Weganan Escolar (WE) Aruba 
2022. Durante e ceremonia di apertura Minister Endy Croes a 
dirigi palabra. 


Discurso di e mandatario: 


Aan Denzel Dumfries, 

een wereldster, een topsporter, een prof voetballer bij Inter 
Milan en ook het Nederlandse elftal of ook Oranje Team van 
harte welkom. In de naam van de regering van Aruba wil ik 
jou bedanken dat je de tijd hebt vrijgemaakt om vandaag hier 
aanwezig te zijn. Dit is een belangrijk en historisch moment 
voor de sport en voor de kinderen van Aruba.Veel kinderen 
kijken naar jou op, en zien jou als hun 'rolemodel!”. En daarom 
is jouw aanwezigheid vandaag zeer belangrijk en ik weet zeker 
dat het onze kinderen motiveert en inspireert. Hartelijk dank 
Denzel voor je bijdrage aan dit mooie evenement voor onze 
schoolkinderen. Masha Danki, Ik zal verder gaan in mijn dushi 
papiamento. 


Ki alegria pa por ta para memey di bosonan tur awenochi 

Ki alegria pa mira caranan alegre di nos muchanan 

Ki alegria pa mira e antorcha cende e vlam Olimpico aki rato 
Ki alegria pa por organisa Weganan Escolar pa nos muchanan 


Unda 42 scol y mas di 800 mucha formando parti di e desfile 


Ora mi mira atras mi ta corda temponan bunita di Olimpiada 
Escolar Betico Croes cual a inicia bou di sr. Ramon Lee y su 
ruman sr. Dochi Lee como 15 aña pasa. Danki pa esey. Deporte 
ta crea e sentimento y balornan fundamental den formacion 
di un hoben. Deporte y competencia tin su balornan esencial 
manera: amistad, excelencia, respet, curashi, inspiracion, 
igualdad y determinacion. Esakinan ta balornan importante 
cu deporte ta brinda nos y ta balornan cu ta mara hasta den 
balornan Olimpico. 


Pesey pa nos ta un honor di no solamente organisa Weganan 
Escolar esta (WE) Aruba pero sigur ta un honor pa brinda 
cada mucha e oportunidad pa practica un of otro deporte cual 
a desemboca awe den e siman di e competencia nan final di 
WE Aruba. 


Laga nos brasa e oportunidad aki awe y hunto cu Gobierno, 
directivanan di scol cabesantenan, docentenan, alumnonan, 
mayornan y ‘stakeholders’. Y laga nos haci un promesa cu 
nos lo percura pa desde awe pone nos schoudernan bou di 

e proyecto aki y percura pa engrandece esaki mas y pa e 
perdura pa hopi aña nos dilanti. E simia cu nos ta planta awe lo 
florece, e flor y frutanan cu e lo produci lo refleha hustamente 
den nos hobennan kendenan lo briya den futuro. Ban duna 
nan e oportunidad 


Deporte ta e vehiculo cu ta trece nacionnan hunto sin importa 
rasa, color of religion. Laga nos uza e forsa di deporte esta di 
e vehiculo deporte pa nos brinda speransa na nos hobenan. 
Deporte ta e brug cu ta percura pa nos construi un miho 
sociedad y un miho Aruba. 


Mi no por bay sin papia di 4D cu semper mi ta propaganda; 
Deseo- Disciplina- Dedicacion- y Determinacion. Laga e 4 D 
nan aki ta e motornan den bo bida como deportista 


Terminando mi kier bisa mi ta gradici IBISA - DCA- Gobierno, 
scolnan, docentenan, alumnonan y tur 'stakeholder's pa e 
celebracion di WE Aruba cu ta inicia awe. 

Dream big and aim high. Exito na tur scol y tur nos hobennan. 
Manera tin un dicho ta bisa; hacer deporte es hacer patria 
Masha masha danki. 

SDG Aruba ta haci un yamada na comunidad pa comparti cu nos: 


“CON BO INICIATIVA TA CONTRIBUI PA LOGRA E 
17 METANAN PA UN DESAROYO SOSTENIBEL”” 


Comparti bo iniciativa cu Nacionnan Uni 


Den september 2015, tur miembro di Nacionnan Uni (UN) 
unanimamente a adopta e programa internacional mas 
integral y ambicioso pa por crea un mundo mas sostenibel pa 
tur, creando 17 meta specific, Metanan Mundial pa Desaroyo 
Sostenibel (SDGs), pa logra un miho mundo cu nos tin awo 
pa 2030. Aruba tambe ta parti di e esfuerso pa por logra e 
obhetivo aki. Pa crea un miho Aruba y uno mas sostenibel, 
nos kier scucha mas di e sector educacional, negoshinan y 
organisacionnan no gubernamental y departamentonan, con 
nan ta contribui na e metanan aki. Ta requeri e esfuerso di tur 
pa logra e metanan. 


E lista di “TO DO's” aki ta crea un agenda na unda cu e 
desaroyo no ta basa solamente riba e perspectiva economico 
pero tambe ta inclui aspectonan social y di medio ambiente. 
Pa por implementa un structura efectivo di e Metanan Mundial 
pa Desaroyo Sostenibel (SDGs) y e agenda extenso pa 2030 
y crea un Aruba miho y sostenibel, ta rekeri un comunidad 
comprometi y mas activo. Mas uni nos ta, mas y miho nos ta 
logra. Realisando cu no tur por wordo realisa pareu. 


Pa sigui encurasha paisnan pa implementa e metanan aki, 
Nacionnan Uni a establece un proceso yama “SDG Voluntary 
National Review (VNR)” cu ta permiti paisnan reporta riba e 
implementacion di e metanan aki y pa esaki wordo revisa. 


E proceso di revision door di miembronan, lo provee 
recomendacionnan riba con pa mehora e proceso d 
implementacion di e metanan aki riba nivel nacional. 


Basa riba e revision, recomendacionnan ta wordo duna pa 
mehora e proceso di implementacion nacional di e metanan di 
Nacionnan Uni. Aruba lo ta inclui den e ‘SDG VNR Report di 
Reino Hulandes. 

Riba 14 di juli 2022, tur pais den Reino Hulandes lo presenta na 
Nacionnan Uni e progreso cu nan a haci den implementacion 
di e SDGs y lo accentua tur e retonan cu nan tabata confronta. 
Tur esaki ta den e “Aruba SDG Report” cu lo wordo presenta 
na Nacionnan Uni. 


E comision di SDG Aruba, cu a keda institui pa provee un 
direccion strategico y pa coordina e implementacion di e 
SDGs, a organisa diferente sesion pa envolve e comunidad 
pa identifica bon practicanan di organisacionnan local den 
implementacion di e metanan di Nacionnan Uni. 


A captura y raporta varios iniciativa. Sinembargo tin mas 
inicitaiva y oportunidadnan na Aruba cu por contribui den logra 
e SDGs. Riba e website nos ta comparti e storianan aki den un 
rapport mas elabora. E rapport di Reino lo wordo entrega na 
Nacionnan Uni den un forma digital cu un link na e website di 
SDG Aruba www.sdgaruba.com. 


Pa esaki, nos ta pidi e sector educacional, organisacionnan y/ 
of companianan pa entrega nan storia di loke nan ta haciendo 
pa contribui na logro di e metanan aki. Por bishita e website di 
SDG Aruba y yena e formulario di e storia con bo compania ta 
implementando e SDGs na Aruba. Nos ta desea di siña di bo. 

EMBAHADORA DI INDIA CU BISHITA DI 


Minister Plenipotenciario Guillfred Besaril recientemente a 
ricibi bishita di e embahadora di India na Hulanda sra. Reenat 
Sandhu. Tambe presente na e bishita aki ta Representante di 
Aruba na Union Europeo mr. Juan Ady Thijsen. 


Embahadora Sandhu a bishita e representante di Aruba na 
Hulanda pasobra su persona tambe ta representante di India 
pa Reino Hulandes den su totalidad. 


Durante di e bishita a papia riba e tema di medicina generico 
pa cual India ta reconoci pe. Tambe a bai den extenso riba 
e tema educacion unda a menciona cu Aruba tin dos pa tres 
Universidad, di cual Xavier University School of Medicine ta 
uno di nan cu ta mas grandi y conoci, pero tin otro dos tambe 
cu ta duna pre-med. Aruba tin un comunidad di decendiente di 
India hopi grandi y cu hopi di nan ta bin haci e estudionan aki 
pa asina nan por drenta den Universidad na Merca. A papia pa 
expande e facultadnan na e Universidadnan aki den e ramo 
di computacion y technologia, pasobra India ta hopi leu den 
loke ta innovacion. ‘Mas di iniciativanan asina bin Aruba ta 
mas mihor pa nos comunidad, nos hubentud cu tambe via di 
e Universidadnan aki por haci uso di conocemento di India. 
Nos a papia tambe di un manera pa yega na mas cooperacion 
entre e Camara di Comercio di Aruba y di India pa explora 


CORTESIA CERCA MI 


| 
| 


NISTER BESARIL 


I| 


kico ta e posibilidadnan y nesesidadnan di tanto India como di 
Aruba,’ asina Minister Besaril a bisa. 


Por ultimo Minister Besaril a bisa cu a papia riba e lasonan 
cu e comunidad di India na Aruba y e sosten cu embahadora 
Sandhu a pidi Aruba, como un di e paisnan den Reino, pa na 
momento cu India haci e cambio di e trabaonan consular di 
Venezuela pa Panama cu Aruba lo sostenen nan ora cu esaki 
keda presenta na nivel di Reino Hulandes. 

FUTURA: 
SUPERNOVA GIRLS STEM EXPERIENCE A 
CONTA CU 125 PARTICIPANTE 


- e d À K E 
Durante fin di siman Aruba Futura Foundation, den colaboracion 
cu 'Makerpedia', a organisa un evento como parti di e proyecto 
'Supernova'. E evento titula “Girls STEM Experience” tin e 
meta pa stimula interes y introduci - den un manera innovativo 
- mucha muhernan entre 6 — 9 aña na e sectornan y temanan di 
Ciencia, Tecnologia, Engineria y Matematica (STEM). Futura 
Spaces a wordo converti unda cu a separa e localidad den 4 
camber cu 4 diferente experiencia, cada camber representando 
un sector di STEM. E mucha muher hobennan por a participa 
den diferente workshops, retonan, y weganan cu a tuma 
lugar diasabra atardi. Tambe e mucha muhernan tabata tin e 
oportunidad pa explora nan imaginacion den e sectornan aki 
siñando topico- y abilidadnan nobo den un manera educativo, 
intercativo, y diferente. E evento aki tabata gratis pa tur cu kier 
a participa, y por a conta cu un total di mas di 125 participante. 


Den cada camber, representando cada topico di STEM, tabata 
tin un profesional ser femenino cu a duna un workshop. Den 
e experiencia di 'Ciencia", presenta pa Elena Duduk docente 
di Cienca na International School of Aruba, mucha muhernan 
por a haci uzo di Microscop y haci observacionnan uzando un 
variedad di materialnan y organismonan ambos "bibo" y "no 
bibo". Adicionalmente nan a haya e oportunidad pa completa 
un experimento trahando cu organismonan cu ta sobrevivi den 
awa, manera 'plankton'. Siguientemente, Richelle Chirino - un 
STEM enthusiast - a prepara un experiencia di Matematica 
caminda mucha muhernan a wordo enfrenta cu retonan di- y 


uzando LEGO, y tambe a traha objetonan uzando e arte di 
origami, y asina splicando e importancia, y cu den mayoria 
actividadnan den bo bida diario bo ta haci uzo di Matematica. 
Den e camber di Engineria - cu por cierto tabata un Hit entre e 
mucha muhernan - Tess Montenarello di 'Makerpedia' a mustra 
e mucha muhernan con pa traha un wega di arcade uzando 
materialnan recicla, por ehempel carton, plastic, cahanan di 
diferente material, etc. Finalmente, den e ultimo camber Christie 
Mettes di Metabolic Foundation a presenta e experiencia di 
Tecnologia unda cu participantenan a siña con cu objetonan 
di bida diario (por ehempel fruta y berduranan) por wordo uza 
pa hunga weganan riba computer por medio di 'conductivity". 
Tambe e participantenan a siña e arte di fabricacion digital, 
unda cu a diseña artefactonan, y siña mas di e oportunidadnan 
y posibilidadnan di 3D printing. 

Continuacion SUPERNOVA GIRLS STEM EXPERIENCE.... 
Supernova ta un studio experimental pa mucha muher y 
hende muher unda cu e meta principal ta pa ser femeninonan 
bini hunto y intercambia ideanan, colabora, inspira otro, y 
siña habilidadnan nobo. SuperNova ta contribui na- y stimula 
Igualdad di Genero cu ta meta number 5 di SDG's, cu ta e 
Sustainable Development Goals di Nacionnan Uni, y ta percura 
pa e ser femenino no keda atras. 


Futura ta sigui organiza diferente evento y workshop pa 
mucha- y hende muhernan di tur edad durante e aña. Pa mas 
informacion of pa keda up to date riba desaroyonan rond di 
e proyecto, bishita nan pagina di facebook y instagram @ 
arubafutura. Adicionalmente, si bo ta desea di colabora cu 
Futura riba cualkier proyecto, contact nan libremente na: 
helloGfuturalab.org. 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


